Pļavu iela (Ilūkste)

Pļavu iela ir vietējas nozīmes iela Ilūkstē. Tā sākas krustojumā ar Brīvības un Ozolu ielu pilsētas austrumu daļā un beidzas pie tiltiņa pār Bebrupīti Ilūkstes upes krastā pilsētas ziemeļaustrumu daļā, tālāk turpinās kā zemes ceļš, pa kura sazarojumiem iespējams nokļūt līdz Kazimirišķiem. Kopējais ielas garums — 830 metri, sākumdaļa līdz zemesgabaliem Pļavu ielā 21 un 26 klāta ar asfalta segumu, atlikušais posms ar grants segumu un autotransporta satiksmei atvēlētas pa vienai braukšanas joslai katrā virzienā. Ielā pēc individuāliem projektiem būvētas savrupmājas.

 Vēsture 
Balstoties uz 1935. gada 18. jūnija Ilūkstes pilsētas valdes pieņemtajiem saistošajiem noteikumiem Par Ilūkstes pilsētas līdzšinējo ielu nosaukumiem un jaunieprojektēto ielu nosaukšanu, strupceļa ielai bez nosaukuma no Brīvības ielas Ilūkstes upes krasta tuvumā piešķirts nosaukums — Pļavu iela.Aija Piļka. Ilūkste — Augškurzemes metropole. Ilūkste : Ilūkstes novada pašvaldība un Ilūkstes pilsētas administrācija, 2022. 156.-157. lpp. ISBN 978-9934-23-613-6 Latvijas PSR laikā, 1940. gadā, ielas nosaukums mainīts uz Proletāriešu iela.Aija Piļka. Ilūkste — Augškurzemes metropole. Ilūkste : Ilūkstes novada pašvaldība un Ilūkstes pilsētas administrācija, 2022. 212.-213. lpp. ISBN 978-9934-23-613-6 Pēc Latvijas Republikas neatkarības atjaunošanas 1990. gadā ielai atgriezts iepriekšējais nosaukums — Pļavu iela.Aija Piļka. Ilūkste — Augškurzemes metropole. Ilūkste : Ilūkstes novada pašvaldība un Ilūkstes pilsētas administrācija, 2022. 292. lpp. ISBN 978-9934-23-613-6

 Ielas raksturojums 
Pļavu iela sākas krustojumā ar Brīvības un Ozolu ielu netālu no tilta pār Ilūksti un virzās kā divu joslu asfaltēts ceļš ziemeļaustrumu virzienā. Pēc 110 metriem nepāra numuru pusē (starp zemesgabaliem Pļavu ielā 3 un 5A) — cilvēku iestaigāts celiņš uz gājēju tiltu pār Ilūksti, kas šobrīd drošības apsvērumu dēļ slēgts. Savukārt 40 metrus tālāk (starp zemesgabaliem Pļavu ielā 5 un 7, 8A un 10) ceļš šķērso notekgrāvi, kas, virzīdamies gar privātmājām, ietek Ilūkstes upē.

Pēc 210 metriem, skaitot no ielas sākuma, pāra numuru pusē izveidojies vienīgais savienojums ar citu ielu, proti, ar Mazo Smilšu ielu, pēc kura brauktuve nedaudz vairāk pagriežas ziemeļu virzienā. 180 metrus tālāk, skaitot no pēdējā pieslēguma, (aiz zemesgabaliem Pļavu ielā 21 un 26) turpinās kā grantēts divu joslu ceļš, kā arī drīz vien atkal pagriežas vairāk ziemeļaustrumu virzienā. Pļavu iela beidzas pie tiltiņa pār Bebrupīti Ilūkstes upes krastā, tālāk turpinās kā zemes ceļš gar krastu, pa kura atzarojumiem var nokļūt līdz Kazimirišķiem.

Ielā visā garumā pāra numuru pusē uz elektrotīkla balstiem ierīkots ielu apgaismojums, savukārt gājēju ietves abās brauktuves pusēs nav izbūvētas.

Kopējais ielā reģistrēto adrešu skaits — 35 (Pļavu iela 1, 1A, 1B, 3, 4, 5, 5A, 6, 7, 8, 8A, 9, 10, 11, 12, 13, 14, 15, 16, 17, 19, 20, 21, 22, 23, 24, 24A, 25, 26, 29, 31, 33, 41, 43 un 47).

 Ielu savienojumi 
Pļavu iela ir savienota ar šādām ielām:
 Brīvības iela / Ozolu iela (neregulējams krustojums)
 Mazā Smilšu iela (neregulējams T veida krustojums pāra numuru pusē)
 zemesceļš bez nosaukuma (ielas turpinājums gar Ilūkstes upes krastu Kazimirišķu virzienā)

 Attēlu galerija 

 Skatīt arī 
 Ilūkste
 Ilūkstes ielu uzskaitījums

 Atsauces 

Kategorija:Ielas Ilūkstē